ibig ninyong dagdagan ng isa pang wika ang apat na put kung ilan pang ginagamit sa kapuluan upang huwag kayong lalong magkaantiluhan!. hindi po ang tugon ni basilio kung dahil sa pagkaalam ng wikang kastila ay mapapalapit tayo sa pamahalaan, sa isang dako naman ay magiging sanhi ng paglalapitlapit ng mga pulo. laking kamalian! ang putol ni simoun napadadaya kayo sa maiinam na pangungusap at hindi ninyo tinutungo ang latak at sinusuri ang huli niyang iaanak. hindi magiging siyang karaniwang salita dito kailan man ang wikang kastila, hindi siya gagamitin ng bayan, sapagkat ang mga bukal ng pag iisip at puso nito ay walang katimbang na salita sa wikang iyan; bawat bayan ay may kaniyang sarili, gaya rin naman ng pangyayaring may sariling pagdaramdam. ano ang gagawin ninyo sa wikang kastila, kayong iilang gagamit? patayin ang inyong katangian, isailalim ng ibang utak ang inyong mga pag iisip at hindi kayo magiging malaya kundi magiging tunay na alipin pa nga.